ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Ιανουαρίου 1998 για να επιτραπεί στα κράτη μέλη να προβλέψουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου όσον αφορά τα γεώμηλα, εκτός από αυτά που προορίζονται για φύτευση, καταγωγής Νέας Ζηλανδίας (98/81/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 77/93/ΕΟΚ του Συμβουλίου, της 21ης Δεκεμβρίου 1976, περί προστατευτικών μέτρων κατά της εισαγωγής στην Κοινότητα οργανισμών οι οποίοι είναι επιβλαβείς για τα φυτά ή τα φυτικά προϊόντα, και κατά της εξάπλωσής τους εντός της Κοινότητας (1), όπως τροποποιήθηκε τελευταία από την οδηγία 97/14/ΕΚ (2), και ιδίως το άρθρο 14 παράγραφος 1,

το σχετικό αίτημα του Ηνωμένου Βασιλείου,

Εκτιμώντας:

ότι, σύμφωνα με τις διατάξεις της οδηγίας 77/93/ΕΟΚ, τα γεώμηλα, εκτός από αυτά που προορίζονται για φύτευση, καταγωγής Νέας Ζηλανδίας, δεν επιτρέπεται, καταρχήν, να εισάγονται στην Κοινότητα εξ αιτίας του κινδύνου εισαγωγής νόσων οι οποίες προσβάλλουν τα γεώμηλα και είναι άγνωστες στην Κοινότητα 7

ότι, από την πληροφόρηση την οποία έχει διαβιβάσει η Νέα Ζηλανδία, φαίνεται ότι υπάρχουν βάσιμοι λόγοι για να πιστεύει κανείς ότι στη Νέα Ζηλανδία τα γεώμηλα είναι δυνατόν να καλλιεργούνται υπό ικανοποιητικές υγειονομικές συνθήκες και ότι, επί του παρόντος, δεν υφίσταται καμία πηγή εισαγωγής εξωτικών νόσων των γεωμήλων 7 ότι η Νέα Ζηλανδία έχει εφαρμόσει επιπλέον ικανοποιητικούς υγειονομικούς και ποιοτικούς κανόνες όσον αφορά την παραγωγή γεωμήλων σε αυτή τη χώρα 7

ότι, σε σχέση με τις απαιτήσεις που ορίζονται στο σημείο 25.2 του παραρτήματος IV μέρος Α τμήμα Ι της οδηγίας 77/93/ΕΟΚ, και επί τη βάσει πληροφόρησης που διαβιβάστηκε από τη Νέα Ζηλανδία, καθώς επίσης και επί τη βάσει διεθνών επιστημονικών δημοσιεύσεων τεχνικής φύσεως, είναι εμφανές ότι είναι γνωστό ότι η Νέα Ζηλανδία είναι ελεύθερη από τον επιβλαβή οργανισμό Glavibacter michiganensis ssp. sepedonicus 7

ότι το Ηνωμένο Βασίλειο έχει δηλώσει ότι η εισαγωγή γεωμήλων, εκτός από τα γεώμηλα που προορίζονται για φύτευση, καταγωγής Νέας Ζηλανδίας, θα αφορά μόνο μία περιορισμένη χρονική περίοδο 7

ότι η Επιτροπή θα εξασφαλίσει ότι η Νέα Ζηλανδία θα γνωστοποιήσει όλες τις τεχνικής φύσεως πληροφορίες οι οποίες είναι αναγκαίες για να εκτιμηθεί το φυτοϋγειονομικό καθεστώς της Νέας Ζηλανδίας όσον αφορά την παραγωγή γεωμήλων 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Επιτρέπεται στα κράτη μέλη να προβλέπουν, υπό τους όρους που ορίζονται στην παράγραφο 2, εξαιρέσεις από το άρθρο 4 παράγραφος 1 της οδηγίας 77/93/ΕΟΚ, όσον αφορά τις απαγορεύσεις που αναφέρονται στο μέρος Α σημείο 12 του παραρτήματος ΙΙΙ για τα γεώμηλα, εκτός από τα γεώμηλα που προορίζονται για φύτευση, καταγωγής Νέας Ζηλανδίας.

2. Εκτός από τις απαιτήσεις που ορίζονται στα παραρτήματα Ι και ΙΙ της οδηγίας 77/93/ΕΟΚ όσον αφορά τα γεώμηλα, πρέπει να πληρούνται οι ακόλουθοι ειδικοί όροι:

α) τα γεώμηλα πρέπει να μην είναι γεώμηλα τα οποία προορίζονται για φύτευση 7

β) πρέπει να έχουν καλλιεργηθεί στη Νέα Ζηλανδία απευθείας από γεώμηλα σποράς που έχουν πιστοποιηθεί στα πλαίσια του προγράμματος πιστοποίησης των γεωμήλων σποράς της Νέας Ζηλανδίας, ή από γεώμηλα σποράς που έχουν πιστοποιηθεί σε ένα από τα κράτη μέλη και έχουν εισαχθεί στη Νέα Ζηλανδία αποκλειστικά από τα κράτη μέλη, ή από γεώμηλα σποράς που έχουν πιστοποιηθεί σε κάποια άλλη χώρα από την οποία επιτρέπεται να εισάγονται στην Κοινότητα γεώμηλα τα οποία προορίζονται για φύτευση σύμφωνα με την οδηγία 77/93/ΕΟΚ 7

γ) πρέπει να έχουν υποβληθεί σε αγωγή αφαίρεσης της βλαστικής ικανότητας εκτός εάν πρόκειται για πρώιμα γεώμηλα 7

δ) πρέπει να έχουν καλλιεργηθεί σε εκτάσεις για τις οποίες είναι γνωστό ότι είναι απαλλαγμένες από το Synchytrium endobioticum (Schilbersky) Percival και να μην έχουν παρατηρηθεί συμπτώματα του Synchytrium endobioticum (Schilbersky) Percival, ούτε στον τόπο παραγωγής ούτε σε τόπους που γειτονεύουν άμεσα με αυτόν, επί κάποιο επαρκές χρονικό διάστημα 7

ε) - πρέπει να έχουν καλλιεργηθεί σε εκτάσεις στις οποίες είναι γνωστό ότι δεν έχει εμφανιστεί Pseudomonas solanacearum (Smith) Smith,

και

- πρέπει να έχει διαπιστωθεί ότι είναι απαλλαγμένα, κατά τη διενέργεια των επιθεωρήσεων βλαστικής περιόδου και των επιθεωρήσεων κονδύλων, από οποιοδήποτε στάδιο ανάπτυξης του Graphognathus leucoloma (Boheman), και επιπλέον, στις επιθεωρήσεις κονδύλων βρέθηκαν απαλλαγμένα από συμπτώματα Graphognathus leucoloma (Boheman) και

και

- πρέπει να έχει διαπιστωθεί ότι είναι απαλλαγμένα, κατά τη διενέργεια των επιθεωρήσεων κατά την περίοδο ανάπτυξης και των δοκιμών που διενεργούνται σε δείγματα εδάφους ή φυτών, ανάλογα με την περίπτωση, από τους ακόλουθους επιβλαβείς οργανισμούς: Globodera pallida (Stone) Behrens, Globodera rostochiensis (Wollenweber) Behrens, Pseudomonas solanacearum (Smith) Smith και Synchytrium endobioticum (Schilbersky) Percival. Τα αποτελέσματα αυτών των επιθεωρήσεων και δοκιμών παραμένουν στη διάθεση της Επιτροπής, εφόσον τα ζητήσει 7

στ) πρέπει να αποτελούν αντικείμενο χειρισμών από εξοπλισμό ο οποίος προορίζεται αποκλειστικά γι' αυτά ή ο οποίος έχει απολυμανθεί επαρκώς μετά από οποιαδήποτε χρήση για άλλους σκοπούς 7

ζ) πρέπει να συσκευάζονται είτε σε νέους σάκους, είτε σε εμπορευματοκιβώτια τα οποία έχουν απολυμανθεί με ικανοποιητικό τρόπο 7 σε κάθε σάκο ή εμπορευματοκιβώτιο πρέπει να επιτίθεται επίσημη ετικέτα στην οποία περιλαμβάνονται οι πληροφορίες που καθορίζονται στο παράρτημα 7

η) πριν από την εξαγωγή, τα γεώμηλα πρέπει να καθαρίζονται από το χώμα, τα φύλλα και άλλα φυτικά υπολείμματα.

θ) τα γεώμηλα που προορίζονται για την Κοινότητα πρέπει να συνοδεύονται από το φυτοϋγειονομικό πιστοποιητικό που εκδίδεται στη Νέα Ζηλανδία σύμφωνα με το άρθρο 7 της οδηγίας 77/93/ΕΟΚ, επί τη βάσει της εξέτασης που προβλέπεται σ' αυτό το άρθρο, ιδίως όσον αφορά το ότι είναι ελεύθερα από τον επιβλαβή οργανισμό που αναφέρεται στα ως άνω στοιχεία δ) και ε).

Το πιστοποιητικό φέρει, κάτω από τον τίτλο «Συμπληρωματική Δήλωση», τη μνεία «η αποστολή αυτή πληροί τους όρους που θεσπίζονται στην απόφαση 98/. . ./ΕΚ» 7

ι) τα γεώμηλα εισάγονται από σημεία εισόδου που βρίσκονται στο έδαφος ενός κράτους μέλους το οποίο κάνει χρήση αυτής της παρέκκλισης, και που καθορίζονται για το σκοπό της παρούσας παρέκκλισης από το εν λόγω κράτος μέλος 7

ια) πριν από την εισαγωγή στην Κοινότητα, ο εισαγωγέας ενημερώνεται επισήμως για τους όρους που θεσπίζονται στα στοιχεία α) έως ια) 7 ο εν λόγω εισαγωγέας γνωστοποιεί εκ των προτέρων και εγκαίρως κάθε εισαγωγή στους αρμόδιους επίσημους φορείς στο κράτος μέλος εισαγωγής, και το εν λόγω κράτος μέλος διαβιβάζει αμέσως τις λεπτομέρειες της γνωστοποίησης προς την Επιτροπή, αναφέροντας:

- το είδος του υλικού,

- την ποσότητα,

- τη δηλωθείσα ημερομηνία εισαγωγής και την επιβεβαίωση του σημείου εισόδου.

Κατά τη στιγμή της εισαγωγής, ο εισαγωγέας παρουσιάζει την επιβεβαίωση των λεπτομερειών της προαναφερόμενης εκ των προτέρων γνωστοποίησης 7

ιβ) οι επιθεωρήσεις που απαιτούνται σύμφωνα με το άρθρο 12 της οδηγίας 77/93/ΕΟΚ πραγματοποιούνται από τα επίσημα υπεύθυνα όργανα που αναφέρονται στην εν λόγω οδηγία. Με την επιφύλαξη του ελέγχου που αναφέρεται στο άρθρο 19α παράγραφος 3 δεύτερη περίπτωση πρώτο εδάφιο, η Επιτροπή καθορίζει το κατά πόσον οι επιθεωρήσεις που αναφέρονται στο άρθρο 19α παράγραφος 3 δεύτερη περίπτωση δεύτερο εδάφιο της εν λόγω οδηγίας, ενσωματώνονται στο πρόγραμμα επιθεώρησης σύμφωνα με το άρθρο 19α παράγραφος 5 στοιχείο γ) της εν λόγω οδηγίας 7

ιγ) τα κράτη μέλη που χρησιμοποιούν την παρέκκλιση αυτή πρέπει, ενδεχομένως, σε συνεργασία με το κράτος μέλος εισαγωγής, να εξασφαλίζουν ότι, για κάθε φορτίο γεωμήλων που εισάγεται, σύμφωνα με την απόφαση, θα λαμβάνονται τουλάχιστον δύο δείγματα 200 κονδύλων ανά 50 τόνους ή μέρος της ποσότητας αυτής, για επίσημη εξέταση όσον αφορά την Pseudomonas solanacearum, σύμφωνα με το προσωρινό κοινοτικό πρόγραμμα δοκιμών για τη διάγνωση, την ανίχνευση και την ταυτοποίηση της Pseudomonas solanacearum και, στην περίπτωση του Clavibacter michiganensis ssp. sepedonicus, σύμφωνα με την κοινοτική εγκεκριμένη μέθοδο για την ανίχνευση και τη διάγνωση του Clavibacter michiganensis ssp. sepedonicus. Σε περίπτωση που υφίστανται υπόνοιες, οι παρτίδες πρέπει να διατηρηθούν ξεχωριστά υπό επίσημο έλεγχο και με απαγόρευση να διατεθούν στο εμπόριο ή να χρησιμοποιηθούν μέχρις ότου επιβεβαιωθεί ότι δεν υπάρχουν υπόνοιες παρουσίας, ούτε ανιχνεύθηκε η παρουσία της Pseudomonas solanacearum ούτε του Clavibacter michiganensis ssp. sepedonicus, κατά τη διενέργεια αυτών των εξετάσεων.

Άρθρο 2

Τα κράτη μέλη ενημερώνουν τα λοιπά κράτη μέλη και την Επιτροπή, μέσω της γνωστοποίησης που αναφέρεται στο άρθρο 1 παράγραφος 2 στοιχείο ια) πρώτη πρόταση, κάθε φορά που κάνουν χρήση της άδειας. Διαβιβάζουν στην Επιτροπή και στα λοιπά κράτη μέλη, πριν από την 1η Ιουλίου 1998, την πληροφόρηση σχετικά με τις ποσότητες που έχουν εισαχθεί σύμφωνα με την παρούσα απόφαση, καθώς και μία λεπτομερή τεχνική έκθεση της επίσημης εξέτασης που αναφέρεται στο άρθρο 1 παράγραφος 2 στοιχείο ιβ) 7 αντίγραφα κάθε φυτοϋγειονομικού πιστοποιητικού πρέπει να διαβιβάζονται στην Επιτροπή.

Άρθρο 3

1. Η άδεια που χορηγείται στο άρθρο 1 θα εφαρμόζεται κατά τη διάρκεια της χρονικής περιόδου μεταξύ 15ης Ιανουαρίου 1998 και 30ης Απριλίου 1998.

2. Η άδεια ανακαλείται εάν διαπιστωθεί ότι οι όροι που θεσπίζονται στο άρθρο 1 παράγραφος 2 είναι ανεπαρκείς για να εμποδίσουν εισαγωγή επιβλαβών οργανισμών ή ότι δεν έχουν τηρηθεί.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 14 Ιανουαρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 26 της 31. 1. 1977, σ. 20.

(2) ΕΕ L 87 της 2. 4. 1997, σ. 17.

ΠΑΡΑΡΤΗΜΑ

Πληροφορίες που απαιτείται να περιλαμβάνονται στην ετικέτα

[όπως αναφέρεται στο άρθρο 1 παράγραφος 2 στοιχείο ζ)]

1. Ονομασία της αρχής που εκδίδει την ετικέτα

2. Ονομασία της οργάνωσης εξαγωγέων, εάν είναι γνωστή

3. Η ένδειξη «γεώμηλα Νέας Ζηλανδίας, εκτός από τα γεώμηλα που προορίζονται για φύτευση» .

4. Ποικιλία

5. Τόπος παραγωγής

6. Μέγεθος

7. Δηλωθέν καθαρό βάρος

8. Ένδειξη «σύμφωνα με τις απαιτήσες ΕΚ 1998»

9. Τυπωμένο σήμα ή σφραγίδα της διοικητικής υπηρεσίας φυτοπροστασίας της Νέας Ζηλανδίας

10. Ένα ευκρινές σήμα της παρτίδας, όπως: κωδικός, σήμα, ή οποιοδήποτε άλλο ευανάγνωστο εξωτερικό χαρακτηριστικό.